Eile, 21. augustil oli üks ilus, päikesepaisteline ja minu jaoks väga tähenduslik päev presidendilossi roosiaias ning ka paljude teiste tublide 2020. aasta lõpetajate jaoks, kus haridus- ja teadusminister Mailis Reps ning Vabariigi President Kersti Kaljulaid tunnustasid tänavusi silmapaistvaid koolilõpetajaid.
17.-19. augustini toimus Vormsil Eesti Emakeeleõpetajate Seltsi korraldatud suvekool “Maailm metafoorides. Kuidas seletada raamatuid uinuvale õpilasele”
Läbivaks teemaks suvekoolis oli kujundliku keele temaatika: kuidas metafoorset mõtlemist koolis õpetada ja kuidas metafoorid inimest toetavad – nii kirjanduses, teatris, muusikas kui ka igapäevaelus.
Kevadine õppereis viis meie väikese seltskonna seekord Narva. Mõnes mõttes meile valgakatele tuttav olukord- kaks linna, kaks riiki nii lähestikku, üksteist mõjutades nii kultuuriliselt kui majanduslikult, lahutajaks Narva jõgi ja mööda jõge kulgev riigipiir.
Narva Kreenholm-praegu mahajäetud paik, kus iidsete kaunite ehitiste vahel ulub vaid tuul. Ka metskitsed tundsid end siin koduselt. Võisime ette kujutada,milline elu kees siin aastakümneid tagasi. Kui paljude inimeste igapäevaelu ja tihti ka saatus sõltus sellest kohast! Tänu kohaliku giidi emotsionaalsele jutule suutsime hästi ette kujutada Kreenholmi võimsust .Meie Ly tabav ütlus: ,,Kui need seinad vaid saaksid rääkida!” Meelde jäi giidi ütlus, et Kreenholmi hiilgeaegadel oli tegu omaette riigiga Narva linnas, kus oli töölistele oma haigla,kauplus jm eluliselt tähtsad paigad.
Vaatasime vahutavat Narva jõge, kus nagu meie auks oli Vene riigi pool avanud just sel päeval ühe lüüsi. Giid Jana mainis, et meil vedas.
Vastaskaldal Vene poole peal kees tavaline elu, paistis kätte lasteaed, teetöid tegevad mehed, ainult okastraataed tuletas meelde, et tegemist meile keelatud piirialaga.
Narva linnus- peamine linna vaatamisväärsus. Ronisime linnuse torni, kujutasime ette keskaegsete rüütlite elu linnuses.Arvasime, et rüütleid elas linnuses palju, oma imestuseks kuulsime, et neid viibis alaliselt linnuses vaid 10 kuni 12. Ekskursiooni alguses saadud mündi eest sai igaüks lunastada endale linnuse töötubadest sobiva eseme. Kõrgelt torni vaateplatvormilt paistsid kätte jõepromenaad, Kreenholmi korstnad ja Eesti-Vene riigipiir.
Narva bastionid-salapärased ja samas jubedad. Külastasime Victoria bastioni 17 m sügavusel maa all. Külm, sooja kõigest 10 kraadi, niiske, vesine , pime .Pikemat kasvu inimestel oli tegu ringi liikumisega, et pead mitte ära lüüa. Giid jutustas ja jutustas bastionide ajaloost põnevaid lugusid…
Vaatasime üle ka Aleksandri Suurkiriku, Narva Raekoja, Narva Issanda Ülestõusmise peakiriku, sõitsime mööda Narva Kolledžist.
Aga see halastamatu aeg-see sai lihtsalt otsa! Narva tasub tagasi minna-selline oli meie ühine otsus.
Narvas käis
Marika Svaigsne
õpetaja
Leiad selle artikli siit:
http://www.inspiratsioon.ee/
Põhiteemad on:
* Kuidas leida motivatsiooni õppimiseks?
* Kuidas planeerida aega õppetööks?
* Kuidas saada energiat õppimiseks?
* Kuidas keskenduda ja segajad välja lülitada?
* Kuidas jõuda vähese ajaga parema tulemuseni?
Anname teada, et seoses eriolukorraga lükatakse edasi gümnaasiumide
lõpueksamite toimumise periood. Kuni eriolukorra lõpuni ei toimu ka keeletasemete eksamid, testid ja tasemetööd.
Eksamite edasilükkamise peamine põhjus on eriolukorrast tulenev vajadus vältida avalikke kogunemisi ja piirata lähikontaktide arvu. Uued eksamiajad sõltuvad eriolukorra kestusest, uute kuupäevade selgumisel anname sellest viivitamatult teada. Uute eksamiaegade määramisel lähtutakse sellest, et õpilastel ja õpetajatel oleks piisavalt aega eksamitele häälestumiseks –need toimuvad mitte varem kui kaks nädalat pärast tavapärase õppekorralduse taastamist.
Juhul, kui eriolukorra kestust pikendatakse ning see ulatub suvevaheaja
alguseni, peab ministeerium otstarbekaks, et koolid lõpetatakse jooksvate
hinnete alusel. Gümnaasiumi, kutseõppeasutusse ja kõrgkooli vastuvõtmise tingimused
määrab iga haridusasutus ise.
Distantsõpe haridusastustes jätkub esialgu veel vähemalt kaks nädalat,
kuid tõenäoliselt pikendatakse seda veelkord kuni aprilli lõpuni.
Koolivaheaeg toimub tavapärasel ajal ehk 20.-26. aprillini.
Samuti juhime tähelepanu sellele, et kõige värskem info ning vastused
korduma kippuvate küsimustele on kättesaadavad HTMi veebis
Ministeerium on valmis vastama täiendavatele küsimustele telefonidel
56 900 340 või 56 900 353 ning e-posti teel firstname.lastname@example.org
Juhiseid ja soovitusi eriolukorras käitumiseks saab infotelefonilt 1247.
Olge terved!
Haridus- ja Teadusministeerium